Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5217

d) 900 méter egyéb esetekben. Megjegyzés: A szabványos irányvezetés az ADF (automatikus rádióiránytű) és a VOR (VHF körsugárzó rádió-irányadó) szerinti irányvezetést jelenti. A pontos irányvezetés az ILS, MLS vagy azokkal megegyező navigációs pontosságot biztosító irányvezetési módszerek alkalmazását jelenti. 2.4.4 Az átmeneti pont nem helyezkedhet el az 1. teljesítmény osztály szerint üzemelő forgószárnyas légijárművek esetében a szükséges felszállási távolság (TODRH) vége előtt, és a 2. teljesítmény osztály szerint üzemelő forgószárnyas légijárművek esetében pedig a felszállás utáni meghatározott pont (DPATO) előtt. 2.4.5 Ha a megközelítési repülési pálya eltévesztésével kell számolni, akkor az akadály felelősségi területtől való eltérést csak a rendelkezésre álló felszállási távolság vége után alkalmazzák. 2.5 Teljesítmény adatok forrása A járató tegye lehetővé, hogy forgószárnyas légijármű repülésvégrehajtási kézikönyvében található jóváhagyott teljesítményadatokat alkalmazzák a jelen példával való megfelelőség meghatározása érdekében. Szükség szerint a repülésvégrehajtási kézikönyvet egészítsék ki a járató állama számára elfogadható egyéb adatokkal.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes